Kubanės-Paazovės žemuma
Kubanės-Paazovės žemuma (rus. Кубано-Приазовская низменность), Pakubanės žemuma (rus. Прикубанская низменность) – žemuma Rusijoje, Prieškaukazėje, prie Azovo jūros, tarp Vakarų Kaukazo, Stavropolio aukštumos ir Vakarų Manyčiaus slėnio, į šiaurę nuo Kubanės žemupio. Paviršiaus iškyla iki 150 metrų. Suskaidyta upių slėnių. Žemumoje būdingi derlingi juodžemiai, todėl stepės išdirbtos, išplėtota žemdirbystė (kukurūzai, saulėgrąžos, cukriniai runkeliai). Yra naftos ir gamtinių dujų telkinių. Didžiausias miestas – Krasnodaras.